**Številka: 023/2019/1**

**Maribor: 03.01.2019**

**V skladu z določbo 17. točke 2. odst. 330. in 311. člena Statuta Univerze v Mariboru (Statut UM-UPB12, Ur. l. RS, št. 29/17), 12. točko 4. odst. 2. člena Splošnega akta o sestavi, volitvah, oblikovanju in delovanju senatov članic Univerze v Mariboru izdaja dekan Medicinske fakultete UM naslednji**

**SKLEP**

**o razpisu volitev predstavnikov študentov**

**v Senat Medicinske fakultete Univerze v Mariboru**

**I.**

**(Pravna podlaga)**

Senat članice univerze je strokovni organ članice univerze, ki ga sestavljajo visokošolski učitelji in znanstveni delavci, ki so zaposleni na Univerzi v Mariboru. Praviloma sestavljajo senat članice visokošolski učitelji in znanstveni delavci, ki zasedajo delovno mesto, sistemizirano v okviru članice. (1. odst. 311. člena Statuta UM).

V Senat članice se izvolijo tudi predstavniki študentov, ki morajo imeti status študenta, tako da ima Senat članice najmanj eno petino izvoljenih članov študentov (3. odstavek 311. člena Statuta Univerze v Mariboru).

Mandatna doba članov Senata članice iz vrst študentov traja eno leto (313. člen Statuta UM).

**II.**

**(Volitve predstavnikov študentov v Senat Medicinske fakultete UM)**

Volitve predstavnika študentov v Senat članice so tajne. Študenti, ki so člani akademskega zbora, volijo člane senata članice, ki so predstavniki študentov izmed kandidatov, ki so prijavili svojo kandidaturo v predpisanem roku.

**III.**

**(Število predstavnikov študentov v Senat Medicinske fakultete UM)**

V Senat Medicinske fakultete UM se voli 4 **člane iz vrst študentov.**

**IV.**

**(Kandidiranje za člane Senata Medicinske fakultete UM iz vrst študentov)**

Pravico kandidirati oz. biti voljen ima vsak študent s statusom študenta na Medicinski fakulteti UM.

**Kandidat vloži svojo kandidaturo na predpisanem obrazcu za kandidaturo, ki je priloga tega sklepa ter obvezno priloži original potrdila o vpisu**.

Kandidaturo je potrebno oddati **najkasneje do 11.01.2019 do 10.00 ure** v zaprti kuverti v tajništvo, naslovljeno na **Medicinsko fakulteto UM, Taborska ulica 8, 2000 Maribor** s pripisom: **»Kandidatura za člana SENATA MF iz vrst študentov – ne odpiraj!«.**

Kandidatura, ki ne bo dostavljena **do 11.01.2019 do 10.00 ure** v tajništvo Medicinske fakultete Univerze v Mariboru, bo zavržena kot prepozna.

Dekan Medicinske fakultete UM imenuje Komisijo za pregled kandidatur sestavljeno iz treh članov, od katerih mora biti en študent, lahko pa jih je več.

Študent, ki je vložil kandidaturo za člana Senata Medicinske fakultete UM, ne sme biti član Komisije za pregled kandidatur.

Komisija za pregled kandidatur se **dne 11.01.2019** sestane po **10.00 uri,** pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje. Nepravočasne kandidature komisija z odločbo zavrže, neutemeljene zavrne, nepopolne pa da v dopolnitev.

Komisija za pregled kandidatur pripravi seznam kandidatov, ki imajo popolno kandidaturo, seznam kandidatov, ki imajo nepopolno kandidaturo in seznam kandidatov, ki imajo nepravočasno kandidaturo. Izdelane sezname ter vložene kandidature odstopi Komisiji za pritožbe.

V primeru, ko Komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, od študenta zahteva dopolnitev vloge najkasneje **do 14.01.2019 do 10.00** **ure.** Komisija za pregled kandidatur v primeru izdaje odločbe le-to javno objavi na spletnih straneh, kar se šteje za seznanitev kandidata z izdajo odločbe.

**V.**

**(Ugovor kandidata in delo Volilne komisije)**

V primerih, ko je Komisija za pregled kandidatur izdala odločbo, s katero je zavrgla ali zavrnila kandidaturo, se lahko vloži obrazložen ugovor zoper to odločbo, istočasno pa je tudi potrebno ustrezno dopolniti posamezno kandidaturo **do 14.01.2019 do 10.00 ure.**

Dekan Medicinske fakultete UM imenuje Volilno komisijo, sestavljeno iz treh članov, od katerih mora biti en študent. Člani komisije za pregled kandidatur ne smejo biti člani Volilne komisije.

Študent, ki je vložil kandidaturo za člana Senata Medicinske fakultete UM, ne sme biti član Volilne komisije.

Volilna komisija se sestane, dne **14.01.2019 po 10.00 uri**.

V primeru, da je bila kandidatura vložena pravočasno in je ustrezno dopolnjena tako, da izpolnjuje predpisane pogoje, Volilna komisija ugodi ugovoru in kandidata uvrsti na seznam popolnih kandidatur.

Kandidatura pa bo zavrnjena kot nepopolna, če ne bo dopolnjena, ali če bo sicer dopolnjena, vendar tudi potem ne ustreza predpisanim pogojem.

O vsakem ugovoru Volilna komisija dokončno odloči. V primeru, da mu ugodi, o tem sprejme sklep. V primeru, da ugovoru ne ugodi, ga zavrne ali zavrže kandidaturo.

Volilna komisija tudi po uradni dolžnosti preizkusi vloge, ki so nepopolne ali nepravočasne, čeprav ni vložen ugovor ali dopolnitev kandidature. O teh kandidaturah odloči z uradnim zaznamkom.

Volilna komisija, dne **14.01.2019**  po pregledu ugovorov in dopolnitev opravi še naslednje:

* Potrdi seznam kandidatov za člane Senata Medicinske fakultete UM iz vrst študentov,
* določi z žrebom vrstni red kandidatov na glasovnici,
* izdela glasovnice,
* izdela obrazec zapisnika o poteku in rezultatih glasovanja in preda gradivo prodekanu za študentska vprašanja Medicinske fakultete UM.

**VI.**

**(Izvedba volitev)**

Volitve za predstavnike študentov v Senat Medicinske fakultete se izvedejo **med 15.01.2019 in 31.01.2019** na seji Akademskega zbora Medicinske fakultete UM.

Predstavnika študentov v senat se voli z navadno večino glasov volilnih upravičencev. Izvoljeni so tisti kandidati, ki so po zaporednem vrstnem redu dobili največ glasov.

Volilni upravičenci so člani Akademskega zbora Medicinske fakultete UM iz vrst študentov. Za sam potek volitev na Akademskem zboru Medicinske fakultete UM se na seji imenuje tričlanska volilna komisija izmed članov študentov Medicinske fakultete UM.

V primeru, da je več kandidatov za zadnje mesto dobilo enako število glasov, se v drugem krogu glasovanje med temi kandidati ponovi na isti seji. Na seji Akademskega zbora se izvede žrebanje kandidatov na glasovnici, izdelajo glasovnice in izvede volitve med kandidati, ki so dobili enako število glasov. Izvoljeni so kandidati, ki so dobili največ glasov. Če se tudi v tem primeru zgodi, da je več kandidatov za zadnje mesto dobilo enako število glasov, se na seji Akademskega zbora izmed teh kandidatov izvede žrebanje.

**VII.**

 **(Pravna sredstva)**

V postopkih, ki so določeni s tem sklepom, ima upravičena oseba, ki jo določa ta sklep o razpisu, pravico podati pisni ugovor Komisiji za pregled kandidatur.

V primeru, da Komisija za pregled kandidatur zavrže ali zavrne ugovor, ali ne odloči v predpisanem roku, ki je določen s tem sklepom (v slednjem primeru se šteje, da je Komisija za pregled kandidatur zavrnila ugovor), ima upravičena oseba pravico vložiti pritožbo, ki ne zadrži izvedbe postopka volitev, na Volilno komisijo, vendar mora to storiti v rokih, ki so določeni s tem sklepom. Odločitev Volilne komisije je dokončna.

**VIII.**

**(Javna objava sklepa)**

Ta sklep se javno objavi na oglasni deski Medicinske fakultete Univerze v Mariboru in spletnem portalu Medicinske fakultete Univerze v Mariboru ter stopi v veljavo takoj po objavi.

Za objavo sklepa so zadolžene strokovne službe Medicinske fakultete Univerze v Mariboru.

|  |  |  |
| --- | --- | --- |
|  |  |  Dekan Medicinske fakultete UM Red. prof. dr. Ivan Krajnc, dr. med. |

**PRILOGE:**

* Izjava kandidata o pristopu h kandidaturi za člana Senata Medicinske fakultete Univerze v Mariboru.